Diari Oficial de la Generalitat Valenciana


Sumari del DOGV 6792, del 08-06-2012 (2012/5502)

Aprovació definitiva del conveni urbanístic per a l'obtenció anticipada de sòl dotacional en sector 1 del sòl urbanitzable del nou pla general.
-----------------------------------------------------------------------------------------------------------------------------------------------

### Dades del document

Número de DOGV
:   6792

Data del DOGV
:   08-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5502


Data del document
:   21-05-2012

Organisme emissor
:   Ajuntament del Ràfol d'Almúnia

Tipus de document
:   Anunci

Descriptors 

:   * Ràfol d'Almúnia , el
    * pla d'urbanisme
    * administració local

Aprovació definitiva del conveni urbanístic per a l'obtenció anticipada de sòl dotacional en sector 1 del sòl urbanitzable del nou pla general. [2012/5502]  
En compliment del que disposa la disposició addicional quarta de la Llei 16/2005, de 30 de desembre, de la Generalitat, Urbanística Valenciana, i havent-se procedit a la prèvia obertura d'un període d'informació pública, per termini de 20 dies hàbils (DOCV 6363, de 27 de setembre de 2010), sobre el projecte de conveni urbanístic, es procedeix a la publicació de l'aprovació definitiva del conveni urbanístic per a l'obtenció anticipada de sòl dotacional en sector 1 del sòl urbanitzable del nou Pla General d'Ordenació Urbana del Ràfol d'Almúnia en tramitació, de conformitat amb el que es va acordar pel Ple de la corporació local, amb data 9 de setembre de 2010, el text literal del qual és el següent:   
  
«El Ràfol d'Almúnia, 15 de juliol de 2010.  
Reunits  
D'una part, Alejandro Pastor Furió, major d'edat, amb DNI/NIF núm. 41612136K.  
I d'altra, Salvador Mas Mas, major d'edat, amb domicili al carrer del Pou, núm. 3 del Ràfol d'Almúnia, proveït de DNI/NIF núm. 46660012Q; Salvador Mas Vidal, major d'edat, amb domicili al carrer d'Eivissa, 27 - barri de Sant Josep de Picassent (València), amb DNI/NIF núm. 23370837I; i Olivia Mas Vidal, major d'edat, amb domicili al carrer de Sant Vicent, núm. 28 del Ràfol d'Almúnia, proveïda del seu DNI/NIF núm. 96573864Q.  
Intervenen:  
Alejandro Pastor Furió, com a alcalde president de l'Ajuntament del Ràfol d'Almúnia (Alacant), en nom i representació d'este, actuant en este acte degudament assistit pel secretari de la corporació, Juan Jesús Gilabert Mengual, que dona fe d'este acte.  
Salvador Mas Mas, Salvador Mas Vidal i Olivia Mas Vidal, pare i fills, respectivament, com a hereus de Francisca Vidal Alcina (NIF 26314656S).  
Les dos parts es reconeixen entre sí la capacitat legal exigida en dret i suficient per a l'atorgament del present conveni urbanístic, i lliurement i espontàniament fan constar el següent:  
Antecedents  
Primer. Que Salvador Mas Mas, Salvador Mas Vidal i Olivia Mas Vidal són propietaris, segons les seues respectives quotes en l'herència jacent de Francisca Vidal Alcina, de la següent finca inclosa en el propi sector:  
- Parcel·la de terra secà, en terme del Ràfol d'Almúnia, parcel·la 262, polígon 3, paratge Tornetes (o camí de Pego, segons Cadastre), amb una superfície de 2.311 m², segons alçament topogràfic de data 29.04.2010, que per còpia queda unit a este conveni com a document núm. 1; fita:  
Nord: amb camí públic Segaria, parcel·la 9002, propietat de l'Ajuntament del Ràfol d'Almúnia, i amb parcel·la 268, propietat de Rosa Ferrer Miralles.  
Sud: amb parcel·la 258, propietat de Miguel Rovira Ferrer; parcel·la 259, propietat de Dolores Catalá Ballester; i parcel·la 260, propietat de Fernando Oliver Perelló.  
Est: amb camí públic Segaria, parcel·la 9002, propietat de l'Ajuntament del Ràfol d'Almúnia.  
Oest: amb parcel·la 261, propietat de José Antonio Rovira Riera.  
Referència cadastral número 01407G173088869850YS, segons certificació cadastral descriptiva i gràfica que s'adjunta al present conveni com a document núm. 2.  
La dita finca està lliure de càrregues i gravàmens.  
Segon. Que l'Ajuntament del Ràfol d'Almúnia pretén la construcció d'un pavelló poliesportiu en la zona d'equipament i esportiva del Ràfol d'Almúnia, inclosa al nou PGOU en tramitació, que ha sigut aprovat provisionalment per l'Ajuntament dl Ràfol d'Almúnia, en sessió plenària de data 16.10.2008, i remés posteriorment a la conselleria competent per a la seua aprovació definitiva.  
  
I per a este fi, l'Ajuntament del Ràfol d'Almúnia està interessat a disposar anticipadament, en l'àmbit citat del sector 1 del sòl urbanitzable del nou PGOU aprovat provisionalment, de suficient sòl dotacional d'equipament, especialment els que es requereixen per a les instal·lacions amb destí esportiu preteses per la corporació.  
  
Tercer. Que, així mateix, Salvador Mas Mas, Salvador Mas Vidal i Olivia Mas Vidal estan interessats en el desenvolupament del sector 1 del sòl urbanitzable del PGOU del Ràfol d'Almúnia i estan disposats a col·laborar amb l'Administració per a l'adequat desenvolupament de l'esmentat sòl.  
Quart. Que l'interés públic per a la subscripció del present conveni urbanístic és evident, ja que la possibilitat actual de construir un pavelló poliesportiu en el municipi del Ràfol d'Almúnia suposa una actuació en benefici de l'interés general. Per tot això, les parts intervinents consideren que concorren indubtables motius d'interès públic per a dur a terme una actuació concertada que permeta obtindre els resultats anteriorment descrits, que favoreixen clarament la col·lectivitat.  
  
En conseqüència, considerant que l'interès públic municipal de disposar anticipadament del terreny de cessió definida en l'apartat primer, en atenció als motius ja ressenyats, està perfectament justificat, es pel que de conformitat amb el disposat en la vigent legislació urbanística, les parts mencionades convenen dur a terme el present conveni urbanístic que queda sotmés a les següents:  
  
Clàusules  
Primera. Salvador Mas Mas, Salvador Mas Vidal i Olivia Mas Vidal, com que son titulars dels sòls inclosos dins de l'àmbit del sector 1 del sòl urbanitzable descrits en l'antecedent primer, assumeixen el compromís, mitjançant el present conveni, d'efectuar la cessió anticipada d'una finca de la seua propietat de 2.311 m2 de superfície, amb destí a equipament esportiu i a vials, (indicats en el document núm. 3 d'este conveni) a l'Ajuntament del Ràfol d'Almúnia, per a possibilitar la construcció d'un pavelló poliesportiu i els accessos d'este al municipi del Ràfol d'Almúnia.  
Segona. La cessió anticipada de terrenys s'efectua a compte de la futura reparcel·lació de la zona, pel que, arribada la dita fase del procés urbanitzador, es tindrà en compte la cessió de terrenys que ací es realitza per a descomptar-la del total del còmput de superfície que resulte cedir en el dit moment.  
Tercera. L'Ajuntament, en contraprestació a la cessió anticipada dels terrenys, i ja que la finca propietat de Salvador Mas Mas, Salvador Mas Vidal i Olivia Mas Vidal està actualment cultivada, fixa una indemnització econòmica a favor d'estos per import de dos mil cinc-cents euros (2.500,00 €) anuals, que compensa tant l'ocupació dels terrenys afectats per la cessió com els beneficis deixats de percebre que suposaria l'explotació de la dita finca durant els anys successius, i fins el moment en què es materialitze la cessió definitiva del dit terreny dins de la fase corresponent del procés urbanitzador. Quantitat que s'adaptarà a les oscil·lacions del cost de la vida, mitjançant l'aplicació dels augments o disminucions que experimente l'índex de preus al consum, publicats per l'Institut Nacional d'Estadística o organisme que el substituïsca, i que serà pagadora per l'Ajuntament de la següent forma: transferència bancària.  
  
Quarta. La validesa del present conveni requereix l'aprovació d'este pel Ple de l'Ajuntament del Ràfol d'Almúnia i el compliment de tot l'establit.  
I perquè conste i tinga els efectes legals pertinents, se subscriu el present conveni per triplicat exemplar i a un sol efecte, en la ciutat i data al principi indicades, davant meu, el secretari, que done fe.»  
  
Cosa que es fa pública als efectes oportuns.  
  
El Ràfol d'Almúnia, 21 de maig de 2012.- L'alcalde: Alejandro Pastor Furió.